title: Neuvoston päätös (YUTP) 2019/135, annettu 28 päivänä tammikuuta 2019, Tunisian tilanteen johdosta tiettyihin henkilöihin ja yhteisöihin kohdistuvista rajoittavista toimenpiteistä annetun päätöksen 2011/72/YUTP muuttamisesta

text:
                  29.1.2019

                  FI

                  Euroopan unionin virallinen lehti

                  L 25/23

         NEUVOSTON PÄÄTÖS (YUTP) 2019/135,
         annettu 28 päivänä tammikuuta 2019,
         Tunisian tilanteen johdosta tiettyihin henkilöihin ja yhteisöihin kohdistuvista rajoittavista toimenpiteistä annetun päätöksen 2011/72/YUTP muuttamisesta
         EUROOPAN UNIONIN NEUVOSTO, joka
         ottaa huomioon Euroopan unionista tehdyn sopimuksen ja erityisesti sen 29 artiklan,
         ottaa huomioon unionin ulkoasioiden ja turvallisuuspolitiikan korkean edustajan ehdotuksen,
         sekä katsoo seuraavaa:

                     (1)

                     Neuvosto hyväksyi 31 päivänä tammikuuta 2011 päätöksen 2011/72/YUTP (1) Tunisian tilanteen johdosta tiettyihin henkilöihin ja yhteisöihin kohdistuvista rajoittavista toimenpiteistä.

                     (2)

                     Päätöksen 2011/72/YUTP uudelleentarkastelun perusteella näitä rajoittavia toimenpiteitä olisi jatkettava 31 päivään tammikuuta 2020 ja yhtä henkilöä koskeva merkintä olisi poistettava.

                     (3)

                     Päätös 2011/72/YUTP olisi näin ollen muutettava tämän mukaisesti,

               ON HYVÄKSYNYT TÄMÄN PÄÄTÖKSEN:

            1 artikla
            Muutetaan päätös 2011/72/YUTP seuraavasti:

                        1)

                        Korvataan 5 artikla seuraavasti:

                           ”5 artikla
                           Tätä päätöstä sovelletaan 31 päivään tammikuuta 2020. Sitä tarkastellaan jatkuvasti uudelleen. Sen voimassaoloa voidaan jatkaa tai sitä voidaan muuttaa tarpeen mukaan, jos neuvosto katsoo, ettei sen tavoitteita ole saavutettu.”

                        2)

                        Muutetaan liite tämän päätöksen liitteen mukaisesti.

            2 artikla
            Tämä päätös tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.

            Tehty Brysselissä 28 päivänä tammikuuta 2019.

                  Neuvoston puolesta

                  Puheenjohtaja

               P. DAEA

            (1)  Neuvoston päätös 2011/72/YUTP, annettu 31 päivänä tammikuuta 2011, Tunisian tilanteen johdosta tiettyihin henkilöihin ja yhteisöihin kohdistuvista rajoittavista toimenpiteistä (EUVL L 28, 2.2.2011, s. 62).

            LIITE
            Poistetaan päätöksen 2011/72/YUTP liitteessä oleva merkintä 28 (Mohamed Marwan Ben Ali Ben Mohamed MABROUK).


title: Neuvoston päätös (EU) 2019/136, annettu 28 päivänä tammikuuta 2019, Euroopan unionin ja Japanin välisellä talouskumppanuussopimuksella perustetussa viinityöryhmässä Euroopan unionin puolesta otettavasta kannasta Japanista peräisin olevien viinialan tuotteiden tuonnissa Euroopan unioniin todistuksina käytettävien lomakkeiden ja omaa vahvistusta koskevien yksityiskohtaisten sääntöjen osalta

text:
                  29.1.2019

                  FI

                  Euroopan unionin virallinen lehti

                  L 25/25

         NEUVOSTON PÄÄTÖS (EU) 2019/136,
         annettu 28 päivänä tammikuuta 2019,
         Euroopan unionin ja Japanin välisellä talouskumppanuussopimuksella perustetussa viinityöryhmässä Euroopan unionin puolesta otettavasta kannasta Japanista peräisin olevien viinialan tuotteiden tuonnissa Euroopan unioniin todistuksina käytettävien lomakkeiden ja omaa vahvistusta koskevien yksityiskohtaisten sääntöjen osalta
         EUROOPAN UNIONIN NEUVOSTO, joka
         ottaa huomioon Euroopan unionin toiminnasta tehdyn sopimuksen ja erityisesti sen 207 artiklan 4 kohdan ensimmäisen alakohdan yhdessä sen 218 artiklan 9 kohdan kanssa,
         ottaa huomioon Euroopan komission ehdotuksen,
         sekä katsoo seuraavaa:

                     (1)

                     Euroopan unionin ja Japanin välinen talouskumppanuussopimus (1), jäljempänä ’sopimus’, tehtiin neuvoston päätöksellä (EU) 2018/1907 (2). Se tulee voimaan 1 päivänä helmikuuta 2019.

                     (2)

                     Sopimuksen 2.28 artiklan 1 kohdan mukaisesti Japanin säädösten ja määräysten mukaisesti varmennettu todistus, mukaan lukien Japanin toimivaltaisen viranomaisen hyväksymän tuottajan oma vahvistus, riittää asiakirjanäytöksi siitä, että sopimuksen 2.25, 2.26 tai 2.27 artiklassa tarkoitetut Japanista peräisin olevien viinialan tuotteiden tuontia ja myyntiä unioniin koskevat vaatimukset on täytetty.

                     (3)

                     Sopimuksen 2.28 artiklan 2 kohdan mukaisesti viinityöryhmä vahvistaa päätöksellä yksityiskohtaiset säännöt mainitun artiklan 1 kohdan täytäntöönpanoa varten ja erityisesti käytettävät lomakkeet ja todistuksessa annettavat tiedot.

                     (4)

                     Sopimuksen 2.35 artiklan 2 kohdan a alakohdassa määrätään, että viinityöryhmä hyväksyy omaa vahvistusta koskevat yksityiskohtaiset säännöt.

                     (5)

                     Sopimuksen 2.35 artiklan 3 kohdan mukaan viinityöryhmä pitää ensimmäisen kokouksensa sopimuksen voimaantulopäivänä.

                     (6)

                     Viinityöryhmän on määrä hyväksyä 1 päivänä helmikuuta 2019 pidettävässä ensimmäisessä kokouksessaan päätös Japanista peräisin olevien viinialan tuotteiden tuonnissa unioniin todistuksina käytettävistä lomakkeista ja omaa vahvistusta koskevista yksityiskohtaisista säännöistä, jotta voidaan varmistaa sopimuksen tehokas täytäntöönpano ja näin yksinkertaistaa Japanista peräisin olevien viinialan tuotteiden tuontia. Suunnitellut lomakkeet ja omaa vahvistusta koskevat säännöt ovat johdonmukaisia niiden unionin toimintapolitiikkojen kanssa, jotka koskevat kaupan helpottamista sekä sellaisten kolmansien maiden kanssa tehtävää petostentorjuntayhteistyötä, joiden kanssa unioni on tehnyt sopimuksen.

                     (7)

                     On aiheellista määrittää kanta, joka otetaan viinityöryhmässä unionin puolesta.

                     (8)

                     Unionin kannan viinityöryhmässä olisi sen vuoksi perustuttava tähän liitettyyn päätösluonnokseen,

               ON HYVÄKSYNYT TÄMÄN PÄÄTÖKSEN:

            1 artikla
            Viinityöryhmän ensimmäisessä kokouksessa unionin puolesta otettava kanta perustuu tähän päätökseen liitettyyn päätösluonnokseen.

            2 artikla
            Tämä päätös tulee voimaan päivänä, jona se hyväksytään.

            Tehty Brysselissä 28 päivänä tammikuuta 2019.

                  Neuvoston puolesta

                  Puheenjohtaja

               P. DAEA

            (1)  EUVL L 330, 27.12.2018, s. 3.

            (2)  Neuvoston päätös (EU) 2018/1907, annettu 20 päivänä joulukuuta 2018, Euroopan unionin ja Japanin välisen talouskumppanuussopimuksen tekemisestä (EUVL L 330, 27.12.2018, s. 1).

            LUONNOS
            EU:N JA JAPANIN VIINITYÖRYHMÄN PÄÄTÖS N:o 1/2019,
            annettu … päivänä …kuuta …,
            Japanista peräisin olevien viinialan tuotteiden tuonnissa Euroopan unioniin todistuksina käytettävistä lomakkeista ja omaa vahvistusta koskevista yksityiskohtaisista säännöistä
            VIINITYÖRYHMÄ, joka
            ottaa huomioon Euroopan unionin ja Japanin välisen talouskumppanuussopimuksen ja erityisesti sen 2.28 ja 2.35 artiklan,
            sekä katsoo seuraavaa:

                        (1)

                        Euroopan unionin ja Japanin välinen talouskumppanuussopimus, jäljempänä ’sopimus’, tulee voimaan 1 päivänä helmikuuta 2019.

                        (2)

                        Sopimuksen 22.4 artiklalla perustetaan viinityöryhmä, joka on vastuussa muun muassa sopimuksen C jakson ja liitteen 2-E tehokkaasta täytäntöönpanosta ja toiminnasta.

                        (3)

                        Sopimuksen 2.28 artiklan 1 kohdan mukaan Japanin säädösten ja määräysten mukaisesti varmennettu todistus, mukaan lukien Japanin toimivaltaisen viranomaisen hyväksymän tuottajan oma vahvistus, riittää asiakirjanäytöksi siitä, että sopimuksen 2.25, 2.26 tai 2.27 artiklassa tarkoitetut Japanista peräisin olevien viinialan tuotteiden tuontia ja myyntiä Euroopan unioniin koskevat vaatimukset on täytetty.

                        (4)

                        Sopimuksen 2.28 artiklan 2 kohdan a alakohdan mukaan 22.4 artiklan nojalla perustettu viinityöryhmä vahvistaa päätöksellä todistuksissa käytettävät lomakkeet ja todistuksissa annettavat tiedot.

                        (5)

                        Sopimuksen 2.35 artiklan 2 kohdan a alakohdan mukaan viinityöryhmä hyväksyy omaa vahvistusta koskevat yksityiskohtaiset säännöt,

                  ON HYVÄKSYNYT TÄMÄN PÄÄTÖKSEN:

               1 artikla

                  1.   Japanin säädösten ja määräysten mukaisesti varmennetuissa todistuksissa käytettävä lomake esitetään tämän päätöksen liitteessä I.

                  2.   Japanin toimivaltaisen viranomaisen hyväksymän tuottajan omissa vahvistuksissa käytettävä lomake esitetään tämän päätöksen liitteessä II.

                  3.   Japanin toimivaltaisen viranomaisen hyväksymän tuottajan omaa vahvistusta koskevat yksityiskohtaiset säännöt esitetään tämän päätöksen liitteessä III.

               2 artikla
               Tämä päätös tulee voimaan päivänä, jona se hyväksytään.

                     Viinityöryhmän puolesta

                     […]

            LIITE I

            Teksti kuva

               OLUTALAN KANSALLISEN TUTKIMUSINSTITUUTIN (THE NATIONAL RESEARCH INSTITUTE OF BREWING, NRIB) JAPANISTA PERÄISIN OLEVIEN VIINIALAN TUOTTEIDEN TUONTIA EU:HUN VARTEN LAATIMAN TODISTUKSEN MALLI (1)
               1. Viejä (koko nimi ja osoite)
               Asiakirjan antava kolmas maa: JAPANI
               Yksinkertaistettu VI 1 Sarjanumero (2):
               ASIAKIRJA VIININ, VIINIRYPÄLEMEHUNTAI RYPÄLEEN PURISTEMEHUNEUROOPAN UNIONIIN TUONTIA VARTEN
               2. Vastaanottaja (nimi ja osoite)
               3. Tullin leima (ainoastaan EU:n viralliseen käyttöön)
               4. Kuljetusväline ja muut kuljetukseen liittyvät tiedot (3)
               5. Purkupaikka (jos eri kuin kohdassa 2)
               6. Tuontituotteen kuvaus (4)
               7. Määrä l/hl/kg
               8. Säiliöiden määrä (5)
               9. Vahvistus
               "Edellä kuvattu tuote on tarkoitettu suoraan ihmisravinnoksi, ja se on Euroopan unionin ja Japanin välisen talouskumppanuussopimuksen 2 luvun C jaksossa hyväksyttyjen määritelmien ja viininvalmistusmenetelmien mukainen."
               Tuottajan nimi ja osoite:
               Toimivaltaisen viranomaisen koko nimi ja osoite: Paikka ja päivämäärä:
               National Research Institute of Brewing
               under the supervision of the Ministry of Finance of Japan
               3-7-1, Kagamiyama, Higashihiroshima, Hiroshima, Japan
               Toimivaltaisen viranomaisen leima:
               Toimivaltaisen viranomaisen allekirjoitus, nimi ja asema:
               (1) Toimivaltaisen viranomaisen allekirjoitus, nimi ja asema:
               (2) Olutalan kansallisen tutkimusinstituutin (The National Research Institute of Brewing, NRIB) antama erän jäljitysnumero.
               (3) Ilmoitetaan: EU:hun saapumispaikkaan käytetty kuljetus; tiedot kuljetusmuodosta (vesiliikennealus, ilma-alus jne.) ja vesiliikennealuksen jne. nimi.
               (4) Ilmoitetaan seuraavat tiedot:
               — Myyntinimitys sellaisena kuin se on ilmoitettu etiketissä (esimerkiksi tuottajan ja viininviljelyalueen nimi, tuotenimi jne.)
               — Alkuperämaan nimi: [Merkitään "Japani"]
               — Tarvittaessa maantieteellisen merkinnän nimi
               — Todellinen alkoholipitoisuus tilavuusprosentteina
               — Tuotteen väri (vain "punainen", "rosee" tai "valkoinen")
               — Yhdistetyn nimikkeistön (CN) koodi.
               (5) Säiliöllä tarkoitetaan alle 60 litran astiaa. Säiliöiden lukumäärä voi olla pullojen määrä.

            Teksti kuva

               Myönnettyjä määriä koskevat tiedot (luovutus vapaaseen liikkeeseen ja otteiden antaminen)
               Määrä
               10. Vapaaseen liikkeeseen luovutusta koskevan tulliasiakirjan sekä otteen numero ja päivämäärä
               11. Vastaanottajan koko nimi ja osoite (ote)
               12. Toimivaltaisen viranomaisen leima
               Käytettävissä
               Myönnetty
               Käytettävissä
               Myönnetty
               Käytettävissä
               Myönnetty
               13. Lisähuomautukset

            LIITE II

            Teksti kuva

               JAPANISTA PERÄISIN OLEVIEN VIINIALAN TUOTTEIDEN TUONTIA EUROOPAN UNIONIIN KOSKEVAN OMANVAHVISTUKISEN MALLI (1)
               1. Viejä (koko nimi ja osoite)
               Asiakirjan antava kolmas maa: JAPANI
               Yksinkertaistettu VI 1 Sarjanumero (2):
               ASIAKIRJA VIININ, VIINIRYPÄLEMEHUNTAI RYPÄLEEN PURISTEMEHUNEUROOPAN UNIONIIN TUONTIA VARTEN
               2. Vastaanottaja (nimi ja osoite)
               3. Tullin leima (ainoastaan EU:n viralliseen käyttöön)
               4. Kuljetusväline ja muut kuljetukseen liittyvät tiedot (3)
               5. Purkupaikka (jos eri kuin kohdassa 2)
               6. Tuontituotteen kuvaus (4)
               7. Määrä l/hl/kg
               8. Säiliöiden määrä (5)
               9. Vahvistus
               "Edellä kuvattu tuote on tarkoitettu suoraan ihmisravinnoksi, ja se on Euroopan unionin ja Japanin välisen talouskumppanuussopimuksen 2 luvun C jaksossa hyväksyttyjen määritelmien ja viininvalmistusmenetelmien mukainen. Japanin verovirasto on nimenomaisesti hyväksynyt tuotteen tuottajan viinin tuottajaksi, ja olutalan kansallinen tutkimusinstituutti (The National Research Institute of Brewing, NRIB) on antanut sille luvan antaa oma vahvistus. Tuottaja on olutalan kansallisen tutkimusinstituutin valvonnassa."
               Hyväksytyn tuottajan nimi, osoite ja rekisteröintinumero/lupanumero:
               Toimivaltaisen viranomaisen koko nimi ja osoite: Paikka ja päivämäärä:
               National Research Institute of Brewing
               under the supervision of the Ministry of Finance of Japan
               3-7-1, Kagamiyama, Higashihiroshima, Hiroshima, Japan
               Hyväksytyn tuottajan leima: Hyväksytyn tuottajan allekirjoitus:
               (1) Euroopan unionin ja Japanin välisen talouskumppanuussopimuksen 2.28 artiklan mukaisesti.
               (2) Olutalan kansallisen tutkimusinstituutin (The National Research Institute of Brewing, NRIB) antama erän jäljitysnumero.
               (3) Ilmoitetaan: EU:hun saapumispaikkaan käytetty kuljetus: tiedot kuljetusmuodosta (vesiliikennealus, ilma-alus jne.) ja vesiliikennealuksen jne. nimi.
               (4) Ilmoitetaan seuraavat tiedot:
               — Myyntinimitys sellaisena kuin se on ilmoitettu etiketissä (esimerkiksi tuottajan ja viininviljelyalueen nimi, tuotenimi jne.)
               — Alkuperämaan nimi: [Merkitään "Japani"]
               — Tarvittaessa maantieteellisen merkinnän nimi
               — Todellinen alkoholipitoisuus tilavuusprosentteina
               — Tuotteen väri (vain "punainen", "rosee" tai "valkoinen")
               — Yhdistetyn nimikkeistön (CN) koodi.
               (5) Säiliöllä tarkoitetaan alle 60 litran astiaa. Säiliöiden lukumäärä voi olla pullojen määrä.

            Teksti kuva

               10. MÄÄRITYSSELOSTE (josta käy ilmi edellä kuvatun tuotteen analyyttiset ominaisuudet)
               RYPÄLEEN PURISTEMEHU JA VIINIRYPÄLEMEHU:
               Näitä tietoja ei tarvitse esittää.
               VIINI JA KÄYMISTILASSA OLEVA RYPÄLEEN PURISTEMEHU:
               — Todellinen alkoholipitoisuus tilavuusprosentteina:
               KAIKKI TUOTTEET:
               — Kokonaisrikkidioksidipitoisuus:
               — Kokonaishappopitoisuus:
               Hyväksytyn tuottajan leima: Paikka ja päivämäärä:
               Hyväksytyn tuottajan allekirjoitus, nimi ja asema:

            Teksti kuva

               Myönnettyjä määriä koskevat tiedot (luovutus vapaaseen liikkeeseen ja otteiden antaminen)
               Määrä
               11. Vapaaseen liikkeeseen luovutusta koskevan tulliasiakirjan sekä otteen numero ja päivämäärä
               12. Vastaanottajan koko nimi ja osoite (ote)
               13. Toimivaltaisen viranomaisen leima
               Käytettävissä
               Myönnetty
               Käytettävissä
               Myönnetty
               Käytettävissä
               Myönnetty
               14. Lisähuomautukset

            LIITE III
            Omaa vahvistusta koskevat yksityiskohtaiset säännöt

                        1.

                        Olutalan kansallinen tutkimusinstituutti (The National Research Institute of Brewing), joka on Japanin valtiovarainministeriön valvonnassa,

                                    a)

                                    nimittää erikseen hyväksytyt japanilaiset tuottajat, joilla on lupa laatia Euroopan unionin ja Japanin välisen talouskumppanuussopimuksen 2.28 artiklassa tarkoitettu oma vahvistus;

                                    b)

                                    valvoo ja tarkkailee hyväksyttyjä tuottajia; ja

                                    c)

                                    ilmoittaa Euroopan unionille

                                                —

                                                kaksi kertaa vuodessa – tammikuussa ja heinäkuussa – hyväksyttyjen tuottajien nimet ja osoitteet sekä niiden viralliset rekisteröintinumerot, ja

                                                —

                                                viipymättä kaikista hyväksyttyjen tuottajien nimien ja osoitteiden muutoksista tai hyväksynnän peruutuksista.

                        2.

                        Euroopan unioni julkaisee ja päivittää viipymättä hyväksyttyjen tuottajien nimet ja osoitteet luettelossa, joka käsittää kolmansien maiden toimivaltaiset viranomaiset, nimetyt laboratoriot ja hyväksytyt viinintuottajat ja käsittelijät, jotka laativat VI-1-asiakirjoja viinin EU:hun tuontia varten, ja joka on saatavilla Euroopan komission virallisella verkkosivustolla osoitteessa
                        ec.europa.eu/agriculture/sites/agriculture/files/wine/lists/06.pdf


title: Euroopan keskuspankin päätös (EU) 2019/137, annettu 23 päivänä tammikuuta 2019, eurojärjestelmän markkinainfrastruktuurien keskitetyn yhdysväylän (ESMIG-yhdysväylä) verkkopalvelujen tarjoajien valinnasta (EKP/2019/2)

text:
                  29.1.2019

                  FI

                  Euroopan unionin virallinen lehti

                  L 25/34

         EUROOPAN KESKUSPANKIN PÄÄTÖS (EU) 2019/137,
         annettu 23 päivänä tammikuuta 2019,
         eurojärjestelmän markkinainfrastruktuurien keskitetyn yhdysväylän (ESMIG-yhdysväylä) verkkopalvelujen tarjoajien valinnasta (EKP/2019/2)
         EUROOPAN KESKUSPANKIN NEUVOSTO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon Euroopan keskuspankkijärjestelmän ja Euroopan keskuspankin perussäännön ja erityisesti sen 3.1, 12.1, 17, 18 ja 22 artiklan,
         sekä katsoo seuraavaa:

                     (1)

                     Eurojärjestelmän markkinainfrastruktuurien keskitetty yhdysväylä (Eurosystem Single Market Infrastructure Gateway (ESMIG) on tekninen komponentti, jota tarvitaan osana T2-T2S-konsolidointiprojektia, jossa markkinaosapuolille luodaan keskitetty pääsy kaikkiin eurojärjestelmän markkinainfrastruktuureihin. ESMIG-yhdysväylän kautta markkinaosapuolet pääsevät yhden yhteisen teknisen ratkaisun välityksellä TARGET2-järjstelmään (T2) – joka pitää sisällään TARGET-pikamaksupalvelun (TIPS) ja TARGET2-Securities-järjestelmän (T2S) – eurojärjestelmän vakuushallintajärjestelmään (Eurosystem Collateral Management System (ECMS)) sekä mahdollisesti muihin eurojärjestelmän markkinainfrastruktuuripalveluihin ja sovelluksiin.

                     (2)

                     Markkinainfrastruktuurilautakunta päätti 23–24 huhtikuuta 2018 pitämässään kokouksessa, että Deutsche Bundesbank, Banco de España, Banque de France ja Banca d'Italia (jäljempänä ’tarjoavat keskuspankit’) ryhtyisivät tarvittaviin valmisteleviin toimiin enintään kolmen verkkopalvelujen tarjoajan saamiseksi tarjoamaan yhteyspalveluja ESMIG-yhdysväylään, ja että Banca d'Italia johtaisi valintamenettelyä.

                     (3)

                     Samassa kokouksessa markkinainfrastruktuurilautakunta päätti, että Banca d'Italia hoitaisi valintamenettelyn eurojärjestelmän puolesta. Se päätti lisäksi, että markkinainfrastruktuurilautakunta vastaisi valintalautakunnan jäsenten nimeämisestä, sillä eurojärjestelmän keskuspankit vastaisivat valintakriteereistä sekä valintakriteereiden perusteella tehtävästä valintalautakunnan päätöksestä. Banca d'Italia olisi vastuussa valintaprosessin järjestämisestä oikealla tavalla, ja valintaprosessiin liittyvä erityinen vahingonkorvausvastuu olisi eri kuin tasojen 2 ja 3 välisen sopimuksen mukainen tarjoavien keskuspankkien korvausvastuu.

                     (4)

                     Valintamenettelyn tavoitteena on antaa verkkopalvelujen tarjoajille tehtäväksi tarjota ennalta määritettyjä yhteyspalvelukokonaisuuksia, joiden perusteella ESMIG-verkkopalvelujen tarjoajat suunnittelevat, toteuttavat, toimittavat ja ylläpitävät ratkaisuja, joiden tarkoituksena on liiketietojen turvallinen siirto ESMIG-yhdysväylän välityksellä suoraan kytkeytyneiden markkinaosapuolten ja euroalueen markkinainfrastruktuurien välillä.

                     (5)

                     ESMIG-verkkopalvelujen tarjoajien valintamenettelyyn sovelletaan Euroopan parlamentin ja neuvoston direktiiviä 2014/23/EU (1), sellaisena kuin se on pantu täytäntöön valtuutetun keskuspankin jäsenvaltion kansallisessa lainsäädännössä.

                     (6)

                     EKP:n neuvosto on nimittänyt Banca d'Italian ESMIG-verkkopalvelujen tarjoajien valintamenettelyn järjestäjäksi.

                     (7)

                     Banca d'Italia on hyväksynyt nimityksen ja vahvistanut olevansa halukas toimimaan tämän päätöksen mukaisesti,

               ON HYVÄKSYNYT TÄMÄN PÄÄTÖKSEN:

            1 artikla
            Määritelmät
            Tässä päätöksessä tarkoitetaan

                        a)

                        ’markkinainfrastruktuurilautakunnallla’ hallintoelintä, jonka tehtävänä on tukea EKP:n neuvostoa varmistamalla, että eurojärjestelmän markkinainfrastruktuureja ja -alustoja ylläpidetään ja kehitetään käteismaksuselvityksen, arvopaperikaupan selvityksen ja vakuushallinnan aloilla perussopimuksen mukaisesti Euroopan keskuspankkijärjestelmän (EKPJ) tavoitteiden, EKPJ:n liiketoimintatarpeiden, teknisen kehityksen sekä kulloinkin sovellettavien sääntelyä ja valvontaa koskevien vaatimusten mukaisesti;

                        b)

                        ’ESMIG-verkkopalvelujen tarjoajalla’ verkkopalvelujen tarjoajaa, joka on allekirjoittanut käyttöoikeussopimuksen yhteyspalvelujen tarjoamista varten;

                        c)

                        ’yhteyspalvelulla’ suoraa verkkoyhteyttä ESMIG-yhdysväylään, jonka suoraan kytkeytynyt markkinaosapuoli tarvitsee ESMIG-verkkopalvelujen tarjoajalta voidakseen hyödyntää eurojärjestelmän infrastruktuuripalveluja tai suorittaa eurojärjestelmän infrastrukuuripalveluihin liittyviä tehtäviä ja velvoitteita;

                        d)

                        ’käyttöoikeussopimuksella’ oikeuksien siirtämistä eurojärjestelmän keskuspankeilta verkkopalvelujen tarjoajalle koskien ennalta määritetyn yhteyspalvelukokonaisuuden tarjoamista suoraan kytkeytyneille markkinaosapuolille; käyttöoikeussopimuksen perusteella ESMIG-verkkopalvelujen tarjoajat suunnittelevat, toteuttavat, toimittavat ja ylläpitävät yhteysratkaisuja, joiden tarkoituksena on sähköisen tiedon turvallinen siirto suoraan kytkeytyneiden markkinaosapuolten ja eurojärjestelmän markkinainfrastruktuurien välillä ESMIG-yhdysväylän välityksellä;

                        e)

                        ’valintalautakunnalla’ kolmesta asiantuntijasta muodostuvaa lautakuntaa; asiantuntijoista kaksi edustaa valtuutettua keskuspankkia (yksi heistä toimii puheenjohtajana), yksi eurojärjestelmän keskuspankkeja; markkinainfrastruktuurilautakunta nimeää asiantuntijat ja valtuutettu keskuspankki nimittää ne virallisesti;

                        f)

                        ’eurojärjestelmän keskuspankilla’ joko Euroopan keskuspankkia (EKP) tai sellaisen jäsenvaltion kansallista keskuspankkia, jonka rahayksikkö on euro;

                        g)

                        ’tasojen 2 ja 3 välisellä sopimuksella’ markkinainfrastruktuurilautakunnan ja tarjoavien keskuspankkien keskenään neuvottelemaa toimitus- ja operointisopimusta, jonka eurojärjestelmän keskuspankit ja tarjoavat keskuspankit allekirjoittavat EKP:n neuvoston hyväksynnän jälkeen. Se sisältää täydentävät yksityiskohdat tarjoavien keskuspankkien, markkinainfrastruktuurilautakunnan ja eurojärjestelmän keskuspankkien tehtävistä ja vastuista;

                        h)

                        ’suoraan kytkeytyneellä markkinaosapuolella’ mitä tahansa yhteisöä, jolla on oikeus sähköiseen tiedonvaihtoon eurojärjestelmän markkinainfrastruktuurin kanssa;

                        i)

                        ’valtuutetulla keskuspankilla’ euroalueen kansallista keskuspankkia, jonka rahayksikkö on euro ja jonka EKP:n neuvosto on valtuuttanut hoitamaan ESMIG-verkkopalvelujen tarjoajien valintamenettelyn, ja jolle eurojärjestelmän keskuspankit ovat antaneet valtuudet solmia käyttöoikeussopimus kunkin valituksi tulleen osallistujan kanssa eurojärjestelmän keskuspankkien nimissä ja intressissä;

                        j)

                        ’eurojärjestelmän markkinainfrastruktuuripalveluilla’ eurojärjestelmän keskuspankkien markkinainfrastruktuurien tarjoamia palveluja, joihin kuuluvat TARGET-palvelut (T2-palvelu, TIPS-palvelu (TARGET Instant Payment Settlement (TIPS) ja T2S-palvelu (TARGET2-Securities, T2S)), eurojestelmän vakuushallintajärjestelmä (Eurosystem Collateral Management System (ECMS)) sekä muut eurojärjestelmän markkinainfrastruktuurien, alustojen ja sovellusten tarjoamat palvelut käteismaksuselvityksen, arvopaperikaupan selvityksen ja vakuushallinnan aloilla;

                        k)

                        ’käyttöoikeussopimuksella’ EKP:n neuvoston markkinainfrastruktuurilautakunnan ehdotuksesta hyväksymää sopimusta, johon sovelletaan valtuutetun keskuspankin kansallista lainsäädäntöä ja jossa vahvistetaan eurojärjestelmän keskuspankkien ja asianomaisen ESMIG-verkkopalvelujen tarjoajan väliset keskinäiset oikeudet ja velvollisuudet;

                        l)

                        ’valituksi tulleella osallistujalla’ ESMIG-verkkopalvelujen tarjoajien valintamenettelyyn osallistunutta osapuolta, jolle annetaan käyttöoikeussopimus;

                        m)

                        ’käyttöoikeussopimusta koskevalla ilmoituksella’ valintamenettelyä koskevaa ilmoitusta, jonka valtuutettu keskuspankki julkaisee 3 artiklan 2 kohdan e alakohdan mukaisesti;

                        n)

                        ’valintasäännöillä’ valintamenettelyyn sovellettavia yksityiskohtaisia sääntöjä, jotka kuuluvat julkaistaviin valintamenettelyasiakirjoihin;

                        o)

                        ’valintamenettelyasiakirjoilla’ käyttöoikeussopimusta koskevaa jälkiilmoitusta, käyttöoikeussopimusta koskevaa sopimusta, valintasääntöjä sekä niiden liitteitä ja lisäyksiä;

                        p)

                        ’verkkohyväksyntätestillä’ ESMIG-verkkopalvelujen tarjoajan käyttöoikeussopimuksen allekirjoittamisen jälkeen suorittamaa testiä sen osoittamiseksi, että sen tarjoama ratkaisu täyttää toimivuutta, kestävyyttä ja turvallisuutta koskevat perusvaatimukset;

                        q)

                        ’käyttöönottopäivällä’ päivää, jona ensimmäinen eurojärjestelmän infrastruktuuri rupeaa käyttämään yhteyspalveluja tuotantoympäristössä.

            2 artikla
            Valtuutettu keskuspankki

               1.   Banca d'Italia on eurojärjestelmän keskuspankki, jonka EKP:n neuvosto on nimittänyt tämän päätöksen mukaisesti hoitamaan ESMIG-verkkopalvelujen tarjoajien valintamenettelyn ja allekirjoittamaan käyttöoikeussopimuksia valittujen osallistujien kanssa.

               2.   Eurojärjestelmän keskuspankkien puolesta valtuutettu keskuspankki

                           a)

                           suunnittelee valintamenettelyn ja laatii kaikki asiaankuuluvat asiakirjat 3 artiklan 2 kohdan b alakohdan mukaisesti;

                           b)

                           suorittaa ESMIG-verkkopalvelujen tarjoajien valinnan omissa nimissään ja intressissään sekä eurojärjestelmän keskuspankkien intressissä sekä täysimääräisessä yhteistyössä valintalautakunnan kanssa tarjoamalla välineet ja henkilöstöresurssit, jotka ovat tarpeen sen varmistamiseksi, että valintamenettely on sen jäsenvaltion kansallisen lainsäädännön mukainen;

                           c)

                           allekirjoittaa, 4 artiklan 1 kohdan mukaisesti ja linjassa valintalautakunnan päätöksen kanssa, kaikki käyttöoikeussopimukset siten, että ESMIG-verkkopalvelujen kokonaismäärä on aina korkeintaan kolme,

                           d)

                           edustaa eurojärjestelmän keskuspankkeja suhteessa ESMIG-verkkopalvelujen tarjoajiin ja muihin kolmansiin osapuoliin sekä hallinnoi käyttöoikeussopimuksia 4 artiklan 5 kohdan mukaisesti.

            3 artikla
            Valintaa ja käyttöoikeussopimusten tekemistä koskevat ehdot

               1.   Valtuutettu keskuspankki suorittaa ESMIG-verkkopalvelujen tarjoajien valintamenettelyn direktiivin 2014/23/EU – sellaisena kuin se on pantu täytäntöön valtuutetun keskuspankin jäsenvaltion kansallisessa lainsäädännössä – mukaisesti. ESMIG-verkkopalvelujen tarjoajien lukumäärä ei saa koskaan olla suurempi kuin kolme.

               2.   Valintamenettelyä hoitaessaan valtuutetun keskuspankin on erityisesti noudatettava seuraavia ehtoja:

                           a)

                           Valtuutetun keskuspankin on järjestettävä avoin menettely käyttöoikeussopimusten antamiseksi, ja kaikki taloudelliset toimijat voivat tehdä tarjouksen;

                           b)

                           kaikki valintamenettelyasiakirjat on laadittava yhteistyössä eurojärjestelmän keskuspankkien ja valtuutetun keskuspankin kesken, ja markkinainfrastruktuurilautakunnan on hyväksyttävä ne;

                           c)

                           ESMIG-verkkopalvelujen tarjoajat on valittava markkinainfrastruktuurilautakunnan hyväksymän mallin mukaisesti suoraan kytkeytyneille markkinaosapuolille tarjottavien palvelujen peruspaketin halvimman enimmäishinnan perusteella; kaikki valinta-asiakirjat on julkaistava englanniksi. Valtuutettu keskuspankki voi julkaista käyttöoikeussopimusta koskevan ilmoituksen myös omalla virallisella kielellään. Valintamenettelyn osallistujien on toimitettava tarjouksensa ja sitä tukevat asiakirjat englannin kiellellä;

                           d)

                           valtuutetun keskuspankin on käyttöoikeussopimusta koskevassa ilmoituksessa täsmennettävä, että se hoitaa valintamenettelyn omissa nimissään ja intressissään sekä eurojärjestelmän keskuspankkien intressissä;

                           e)

                           valtuutetun keskuspankin on julkaistava käyttöoikeussopimusta koskeva ilmoitus vähintään a) Euroopan unionin virallisessa lehdessä, b) valtuutetun keskuspankin asianomaisessa kansallisessa virallisessa lehdessä, c) kahdessa kansallisessa sanomalehdessä, ja d) Financial Times ja The Economist -lehdissä. Valintamenettelyasiakirjat on julkaistava valtuutetun keskuspankin verkkosivuilla. Käyttöoikeussopimusta koskeva ilmoitus on lisäksi julkaistava EKP:n verkkosivuilla; mukana on oltava linkki valtuutetun keskuspankin verkkosivuille, joiden kautta on mahdollista tutustua kaikkiin valintamenettelyasiakirjoihin;

                           f)

                           valtuutetun keskuspankin on vastattava käyttöoikeussopumusta koskevassa ilmoituksessa mainittuun sähköpostiosoitteeseen lähetettyihin valintaprosessiin liittyviin kysymyksiin. Suuren yleisön kannalta relevantit vastaukset on julkaistava valtuutetun keskuspankin ja EKP:n verkkosivuilla;

                           g)

                           heti tarjousten jättöajan päättymisen jälkeen valtuutettu keskuspankki nimittää ja valtuuttaa valintalautakunnan virallisesti markkinainfrastruktuurilautakunnan esityksestä;

                           h)

                           valintalautakunnan jäsenten on allekirjoitettava markkinainfrastruktuurilautakunnan hyväksymä eturistiriitojen puuttumista koskeva vakuutus;

                           i)

                           valtuutetun keskuspankin on huolehdittava valintamenettelyn käytännön järjestelyistä;

                           j)

                           valintalautakunta tutkii muun muassa hallinnolliset asiakirjat sekä päättää sellaisten osallistujien sulkemisesta pois valintamenettelystä, jotka eivät täytä osallistumiselle asetettuja edellytyksiä. Valintalautakunta arvioi poikkeuksellisen alhaisia tarjouksia valintamenettelyasiakirjoissa vahvistettujen sääntöjen mukaisesti. Niiden osallistujien osalta, joita ei ole suljettu pois valintamenettelystä, valintalautakunta määrittelee osallistujien paremmuusjärjestyksen nousevassa järjestyksessä, siten että parhaana tarjouksena pidetään taloudellisinta tarjousta;

                           k)

                           valtuutetun keskuspankin on virallisesti toimitettava asianomaisille osallistujille tiedot valintalautakunnan päätöksistä käyttäen turvallista ja nopeaa kirjallista tiedonantotapaa.

               3.   Kun valintalautakunta on määritellyt osallistujien paremmuusjärjestyksen 2 kohdan j alakohdan mukaisesti (valintaehdotus), valtuutettu keskuspankki tekee omalla vastuullaan sisäisen luotettavuustarkastuksen varmistaakseen, että valintamenettely suoritettiin oikein. Kun tarkastus on suoritettu ja läpäisty, valtuutettu keskuspankki tekee lopullisen valinnan ja tarkastaa, että kukin valituksi tullut osallistuja täyttää osallistumisen edellytykset ja että niiden antamat vakuutukset ovat totuudenmukaisia. Jos luotettavuustarkastusta ei läpäistä, lopullinen valinta lykätään ja valtuutetun keskuspankin on ryhdyttävä kaikkiin sen jäsenvaltion kansallisen lainsäädännön mukaisiin toimiin sen varmistamiseksi, että sääntöjenvastaisuus korjataan ja uusi luotettavuustarkastus suoritetaan ja läpäistään. Rajoittamatta valtuutetun keskuspankin riippumattomuutta hankintaviranomaisena jäsenvaltionsa kansallisen lainsäädännön mukaisesti valtuutettu keskuspankki voi kuulla markkinainfrastruktuurilautakuntaa sääntöjenvastaisuuksien korjaamiseen liittyvistä periaatekysymyksistä.

               4.   Valintamenettelystä johtuvien oikeuksien ja velvoitteiden osalta valtuutettu keskuspankki toimii omissa nimissään ja intressissään sekä eurojärjestelmän keskuspankkien intressissä. Se raportoi markkinainfrastruktuurilautakunnalle valintamenettelyn etenemisestä ja, rajoittamatta sen riippumattomuutta hankintaviranomaisena jäsenvaltionsa kansallisen lainsäädännön mukaisesti, se kuulee markkinainfrastruktuurilautakuntaa tapahtumista, jotka saattavat vaikuttaa kielteisesti hankesuunnitelmaan.

               5.   Valtuutettu keskuspankki vastaa valintamenettelyyn liittyvien tehtäviensä suorittamisesta aiheutuvista kustannuksistaan.

            4 artikla
            Käyttöoikeussopimus

               1.   Kun valtuutettu keskuspankki on edellä mainituin ehdoin suorittanut valintaa ja käyttöoikeussopimuksen tekemistä koskevat menettelyt, valtuutetun keskuspankin on ryhdyttävä kaikkiin tarvittaviin valmistaviin toimiin solmiakseen käyttöoikeussopimuksen eurojärjestelmän keskuspankkien nimissä ja intressissä kunkin valituksi tulleen osallistujan kanssa. Tätä tarkoitusta varten eurojärjestelmän keskuspankit valtuuttavat erillisellä valtakirjalla valtuutetun keskuspankin solmimaan käyttöoikeussopimuksen eurojärjestelmän keskuspankkien nimissä ja intressissä (valtuutettu keskuspankki toimii avoimesti eurojärjestelmän keskuspankkien puolesta).

               2.   ESMIG-verkkopalvelujen tarjoajien on suoritettava verkkohyväksyntätesti allekirjoitettuaan käyttöoikeussopimuksen. Jos ESMIG-verkkopalvelujen tarjoaja ei läpäise testiä, käyttöoikeussopimus päättyy. Tällaisessa tilanteessa valtuutettu keskuspankki antaa käyttöoikeussopimuksen sille valintaprosessin osallistujalle, joka on paremmuusjärjestyksessä seuraava valituksi tulleiden osallistujien jälkeen, alkuperäisen käyttöoikeussopimuksen ehdoin ja perustuen tarjoukseen, jonka kyseinen paremmuusjärjestyksessä seuraavana oleva osallistuja on jättänyt valintamenettelyssä.

               3.   Rajoittamatta seuraavien kohtien soveltamista, valintamenettelyssä annettu käyttöoikeus on voimassa kymmenen vuotta käyttöönottopäivän jälkeen, jotta käyttöoikeuden saaja voi saada takaisin palvelujen toteuttamiseksi tehdyt pääomasijoituksensa ja saadakseen sijoitetulle pääomalle tuoton ottamalla huomioon sopimuksen nimenomaisten tavoitteiden saavuttamiseksi edellytetyt investoinnit.

               4.   Jos ESMIG-verkkopalvelujen tarjoajan kanssa tehty käyttöoikeussopimus irtisanotaan tai puretaan ennen sen voimassaolon päättymistä, mutta verkkohyväksyntätestin läpäisemisen jälkeen, markkinainfrastruktuurilautakunta voi yksinomaista harkintavaltaansa käyttäen päättää, tarjotaanko käyttöoikeussopimus sille valintamenettelyn osallistujalle, joka on paremmuusjärjestyksessä seuraava valituksi tulleiden osallistujien jälkeen tai, jos paremmuusjärjestys ei mahdollista tätä vaihtoehtoa, uuden valintamenettelyn perusteella muulle verkkopalvelujen tarjoajalle; tällaisen uuden valintamenettelyn järjestää valtuutettu keskuspankki. Uusi käyttöoikeussopimus on voimassa kymmenen vuotta.

               5.   Valtuutetulla keskuspankilla on yhteyspalveluihin liittyvissä asioissa toimivalta edustaa eurojärjestelmän keskuspankkeja suhteessa ESMIG-verkkopalvelujen tarjoajiin ja kolmansiin osapuoliin ja hallinnoida jatkuvasti käyttöoikeussopimuksia eurojärjestelmän nimissä ja intressissä esim. toteuttamalla erojärjestelmän keskuspankkien oikeuksia ja velvollisuuksia, myös oikeudenkäynneissä, liittyen esim. sopimusten rikkomiseen, vahingonkorvauksiin, sopimusten päättämiseen, riitautuksiin ja muihin sopimusmuutoksiin. Valtuutettu keskuspankki raportoi tästä markkinainfrastruktuurilautakunnalle ja noudattaa markkinainfrastruktuurilautakunnan ohjeita.

               6.   Valtuutettu keskuspankki ryhtyy kaikkiin tarvittaviin toimiin käyttöoikeussopimuksiin liittyvien eurojärjestelmän keskuspankkien ja, soveltuvin osin, valtuutetun keskuspankin velvoitteiden ja oikeuksien täyttämiseksi ja raportoi tästä markkinainfrastruktuurilautakunnalle sekä noudattaa markkinainfrastruktuurilautakunnan tähän liittyviä ohjeita.

               7.   Valtuutettu keskuspankki vastaanottaa kaikki käyttöoikeussopimukseen liittyvät tiedonannot, selitykset ja vaateet, oikeudenkäyntiin liittyvät tiedoksiannot mukaan luettuina, jotta se voi toteuttaa eurojärjestelmän keskuspankkien ja, soveltuvin osin, valtuutetun keskuspankin käyttöoikeussopimukseen liittyvät oikeudet ja velvoitteet.

               8.   Eurojärjestelmän keskuspankit korvaavat valtuutetulle keskuspankille 5–7 kohdan mukaisesta käyttöoikeussopimusten hallinnoinnista ja seurannasta aiheutuneet kohtuulliset kustannukset, sanotun kuitenkaan rajoittamatta 5 artiklan soveltamista.

            5 artikla
            Korvausvaatimukset

               1.   Valtuutettu keskuspankki vastaa eurojärjestelmän keskuspankkeihin nähden rajoituksitta menetyksistä ja vahingoista, jotka se on aiheuttanut petollisella tai tahallisella toiminnallaan suorittaessaan tämän päätöksen mukaisia oikeuksiaan ja velvollisuuksiaan. Se vastaa eurojärjestelmän keskuspankkeihin nähden menetyksistä ja vahingoista, jotka se on aiheuttanut törkeällä huolimattomuudellaan täyttäessään tämän päätöksen mukaisia velvollisuuksiaan; tässä tapauksessa vahingonkorvauksen enimmäismäärä on 2 000 000 euroa kalenterivuodelta.

               2.   Jos valtuutettu keskuspankki täyttäessään tämän päätöksen mukaisia velvollisuuksiaan aiheuttaa petollisella tai tahallisella toiminnallaan vahinkoa kolmannelle osapuolelle, valtuutettu keskuspankki on vastuussa kaikista tälle kolmannelle osapuolelle mahdollisesti maksettavista korvauksista.

               3.   Jos valtuutettu keskuspankin täyttäessään tämän päätöksen mukaisia velvollisuuksiaan aiheuttaa törkeän huolimattomalla tai huolimattomalla toiminnallaan vahinkoa kolmannelle osapuolelle, valtuutettu keskuspankki on vastuussa kaikista tälle kolmannelle osapuolelle mahdollisesti maksettavista korvauksista. Eurojärjestelmän keskuspankit korvaavat valtuutetulle keskuspankille tällaiset korvaukset siltä osin kuin ne ylittävät 2 000 000 euroa kalenterivuodelta, edellyttäen että korvaus perustuu tuomioistuimen päätöksen tai valtuutetun keskuspankin ja tällaisen kolmannen osapuolen väliseen ja markkinainfrastruktuurilautakunnan etukäteen hyväksymään sopimukseen.

               4.   Eurojärjestelmän keskuspankkien on viipymättä korvattava valtuutetulle keskuspankille täysimääräisesti sen kolmansille osapuolille maksamat vahingonkorvaukset, mikäli ne johtuvat a) osallistumis- ja valintaehdoista; b) osallistumis- ja valintaehtojen perusteella tehdystä valintalautakunnan päätöksestä; c) valintalautakunnan virheellisestä menettelystä, pois luettuina tilanteet, joissa valintalautakunta on toiminut valtuutetun keskuspankin antamien kirjallisten ohjeiden mukaisesti tai ei ole saanut kyseistä asiaa koskevia asianmukaisia kirjallisia etukäteisohjeita valtuutetulta keskuspankilta ja ohjeita pyydettiin etukäteen kirjallisesti hyvissä ajoin; d) päätöksestä tai tapahtumasta, johon valtuutettu keskuspankki ei ole voinut vaikuttaa, myönnetyn käyttöoikeussopimuksen voimassaoloon vaikuttavat päätökset ja tapahtumat mukaan luettuina.

               5.   Eurojärjestelmän keskuspankit eivät korvaa valtuutetulle keskuspankille sen kolmansille osapuolille maksamia korvauksia vahingoista, jotka johtuvat valtuutetun keskuspankin vastuualueeseen kuuluvista operatiivisista toiminnoista ja muista käytännön toimista; poikkeuksena ovat tilanteet, joissa valtuutettu keskuspankki on oman kantansa vastaisesti toiminut 3 artiklan 4 kohdan mukaisten markkinainfrastruktuurilautakunnan ohjeiden mukaisesti.

               6.   Jos kolmansien osapuolten nostama oikeusasia liittyy valintamenettelyä koskeviin toimiin ja laiminlyönteihin, joista eurojärjestelmän keskuspankit ovat yksin vastuussa, eurojärjestelmän keskuspankit antavat, valtuutettua keskuspankkia kuultuaan, valtuutetulle keskuspankille viivytyksettä ohjeita toimista, joihin sen on ryhdyttävä; tällaisia toimia voivat olla ulkopuolisten oikeudellisten neuvonantajien tai valtuutetun keskuspankin omien oikeudellisten neuvonantajien edustus. Kun on päätetty miten oikeusasiassa menetellään, eurojärjestelmän keskuspankit vastaavat tällaisesta oikeusmenettelystä johtuvista prosessikuluista ja -maksuista.

               7.   Eurojärjestelmän keskuspankit ovat vastuussa valintalautakunnan yksittäisten jäsenten valintamenettelyyn liittyvistä toimista ja laiminlyönneistä.

               8.   Jos kolmansien osapuolten nostama oikeusasia liittyy valintamenettelyä koskeviin toimiin ja laiminlyönteihin, joista valtuutettu keskuspankki on yksin vastuussa, se tekee täysimääräisessä yhteistyössä eurojärjestelmän keskuspankkien kanssa päätöksen toimista, joihin sen on ryhdyttävä; tällaisia toimia voivat olla ulkopuolisten oikeudellisten neuvonantajien tai omien oikeudellisten neuvonantajien edustus; valtuutettu keskuspankki vastaa tällaisista toimista aiheutuvista kuluista.

               9.   Jos eurojärjestelmän keskuspankki ja valtuutettu keskuspankki ovat yhdessä vastuussa kolmannen osapuolen menetyksistä tai vahingoista, kukin maksaa yhtä suuren osan.

            6 artikla
            Loppusäännökset

               1.   Valtuutus on voimassa kymmenen vuotta käyttöönottopäivästä.

               2.   Valtuutuksen voimassaolon loppuminen ei vaikuta asianomaisten käyttöoikeussopimuksen soveltamiseen.

            7 artikla
            Voimaantulo
            Tämä päätös tulevat voimaan 25 päivänä tammikuuta 2019.

            Tehty Frankfurt am Mainissa 23 päivänä tammikuuta 2019.

                  EKP:n puheenjohtaja

               Mario DRAGHI

            (1)  Euroopan parlamentin ja neuvoston direktiivi 2014/23/EU, annettu 26 päivänä helmikuuta 2014, käyttöoikeussopimusten tekemisestä (EUVL L 94, 28.3.2014, s. 1).


title: Komission päätös, annettu 14 päivänä helmikuuta 2019, eurooppalaisen tilastoja käsittelevän neuvoa-antavan komitean kahdeksan jäsenen nimeämisestä

text:
                  18.2.2019

                  FI

                  Euroopan unionin virallinen lehti

                  C 63/4

         KOMISSION PÄÄTÖS,
         annettu 14 päivänä helmikuuta 2019,
         eurooppalaisen tilastoja käsittelevän neuvoa-antavan komitean kahdeksan jäsenen nimeämisestä
         (2019/C 63/05)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon eurooppalaisen tilastoja käsittelevän neuvoa-antavan komitean perustamisesta ja neuvoston päätöksen 91/116/ETY kumoamisesta 11 päivänä maaliskuuta 2008 tehdyn Euroopan parlamentin ja neuvoston päätöksen N:o 234/2008/EY (1) ja erityisesti sen 4 artiklan 1 kohdan a alakohdan,
         sekä katsoo seuraavaa:

                     (1)

                     Eurooppalaiseen tilastoja käsittelevään neuvoa-antavaan komiteaan kuuluu 24 jäsentä.

                     (2)

                     Päätöksen N:o 234/2008/EY 4 artiklan 1 kohdan mukaan komissio nimeää kaksitoista jäsentä kuultuaan Euroopan parlamenttia ja neuvostoa. Neljä edellä mainituista kahdestatoista jäsenestä on nimetty viideksi vuodeksi komission päätöksellä 2016/C12/02, ja heidän toimikautensa päättyy vuonna 2020.

                     (3)

                     Jäsenvaltiot ovat toimittaneet komissiolle luettelon ehdokkaista, joilla on vankka tilastoalan pätevyys.

                     (4)

                     Komissio on pyrkinyt nämä kahdeksan jäsentä nimetessään varmistamaan, että he edustavat tasapuolisesti unionin tilastojen käyttäjiä, tilastokyselyihin vastaajia ja muita sidosryhmiä (mukaan luettuina tiedeyhteisö, työmarkkinaosapuolet ja kansalaisyhteiskunta).

                     (5)

                     Nimettyjen jäsenten tehtävästä luopumisten ja odottamattomien osallistumisesteiden varalta laaditaan varallaololuettelo. Valittaessa henkilöitä varallaololuettelosta komissio pyrkii siihen, että käyttäjäryhmien välinen tasapaino säilyy,

               ON HYVÄKSYNYT TÄMÄN PÄÄTÖKSEN:

            1 artikla
            Nimetään liitteessä mainitut henkilöt eurooppalaisen tilastoja käsittelevän neuvoa-antavan komitean jäseniksi 9 päivänä toukokuuta 2019 alkavaksi viiden vuoden toimikaudeksi.

            2 artikla
            Tämä päätös tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.

            Tehty Brysselissä 14 päivänä helmikuuta 2019.

                  Komission puolesta

                  Puheenjohtaja

               Jean-Claude JUNCKER

            (1)  EUVL L 73, 15.3.2008, s. 13.

            LIITE

                        Axel BÖRSCH-SUPAN,

                        Maria João CASANOVA DE ARAÚJO E SÁ VALENTE ROSA,

                        Audronė JAKAITIENĖ,

                        Sune KARLSSON,

                        András MÁTH,

                        Marie BOHATÁ,

                        Peter VAN DER HEIJDEN,

                        Tõnu KOLLO.

               Varallaololuettelo:

                        Marcel DAS,

                        Domantas JASILIONIS.


title: Neuvoston päätös (EU) 2019/267, annettu 12 päivänä helmikuuta 2019, Euroopan raja- ja merivartioviraston Albanian tasavallassa toteuttamia toimia koskevan Euroopan unionin ja Albanian tasavallan välisen asemaa koskevan sopimuksen tekemisestä

text:
                  18.2.2019

                  FI

                  Euroopan unionin virallinen lehti

                  L 46/1

         NEUVOSTON PÄÄTÖS (EU) 2019/267,
         annettu 12 päivänä helmikuuta 2019,
         Euroopan raja- ja merivartioviraston Albanian tasavallassa toteuttamia toimia koskevan Euroopan unionin ja Albanian tasavallan välisen asemaa koskevan sopimuksen tekemisestä
         EUROOPAN UNIONIN NEUVOSTO, joka
         ottaa huomioon Euroopan unionin toiminnasta tehdyn sopimuksen ja erityisesti sen 77 artiklan 2 kohdan b ja d alakohdan ja 79 artiklan 2 kohdan c alakohdan yhdessä sen 218 artiklan 6 kohdan toisen alakohdan a alakohdan v alakohdan kanssa,
         ottaa huomioon Euroopan komission ehdotuksen,
         ottaa huomioon Euroopan parlamentin hyväksynnän (1),
         sekä katsoo seuraavaa:

                     (1)

                     Neuvoston päätöksen (EU) 2018/1031 (2) mukaisesti Euroopan raja- ja merivartioviraston Albanian tasavallassa toteuttamia toimia koskeva Euroopan unionin ja Albanian tasavallan välinen asemaa koskeva sopimus, jäljempänä ’sopimus’, allekirjoitettiin 5 päivänä lokakuuta 2018 sillä varauksella, että sen tekeminen saatetaan päätökseen.

                     (2)

                     Sopimuksen ansiosta Euroopan raja- ja merivartioryhmiä voidaan lähettää nopeasti Albanian alueelle ja ne voivat vastata siihen, että muuttovirrat siirtyvät parhaillaan kohti rannikkoreittiä, ja auttaa ulkorajojen valvonnassa ja ihmissalakuljetuksen torjunnassa.

                     (3)

                     Tällä päätöksellä kehitetään niitä Schengenin säännöstön määräyksiä, joihin Yhdistynyt kuningaskunta ei osallistu neuvoston päätöksen 2000/365/EY (3) mukaisesti; Yhdistynyt kuningaskunta ei sen vuoksi osallistu tämän päätöksen hyväksymiseen, päätös ei sido Yhdistynyttä kuningaskuntaa eikä sitä sovelleta Yhdistyneeseen kuningaskuntaan.

                     (4)

                     Tällä päätöksellä kehitetään niitä Schengenin säännöstön määräyksiä, joihin Irlanti ei osallistu neuvoston päätöksen 2002/192/EY (4) mukaisesti; Irlanti ei sen vuoksi osallistu tämän päätöksen hyväksymiseen, päätös ei sido Irlantia eikä sitä sovelleta Irlantiin.

                     (5)

                     Euroopan unionista tehtyyn sopimukseen ja Euroopan unionin toiminnasta tehtyyn sopimukseen liitetyssä, Tanskan asemasta tehdyssä pöytäkirjassa N:o 22 olevien 1 ja 2 artiklan mukaisesti Tanska ei osallistu tämän päätöksen hyväksymiseen, päätös ei sido Tanskaa eikä sitä sovelleta Tanskaan. Koska tällä päätöksellä kehitetään Schengenin säännöstöä, Tanska päättää mainitun pöytäkirjan 4 artiklan mukaisesti kuuden kuukauden kuluessa siitä, kun neuvosto on hyväksynyt tämän päätöksen, saattaako se päätöksen osaksi kansallista lainsäädäntöään.

                     (6)

                     Sopimus olisi hyväksyttävä,

               ON HYVÄKSYNYT TÄMÄN PÄÄTÖKSEN:

            1 artikla
            Hyväksytään unionin puolesta Euroopan raja- ja merivartioviraston Albanian tasavallassa toteuttamia toimia koskeva Euroopan unionin ja Albanian tasavallan välinen asemaa koskeva sopimus, jäljempänä ’sopimus’.
            Sopimuksen teksti on liitetty tähän päätökseen.

            2 artikla
            Neuvoston puheenjohtaja antaa unionin puolesta sopimuksen 12 artiklan 1 kohdassa määrätyn ilmoituksen.

            3 artikla
            Tämä päätös tulee voimaan päivänä, jona se hyväksytään.

            Tehty Brysselissä 12 päivänä helmikuuta 2019.

                  Neuvoston puolesta

                  Puheenjohtaja

               E. O. TEODOROVICI

            (1)  Hyväksyntä annettu 15. tammikuuta 2019 (ei vielä julkaistu virallisessa lehdessä).

            (2)  Neuvoston päätös (EU) 2018/1831, annettu 13 päivänä heinäkuuta 2018, Euroopan raja- ja merivartioviraston Albanian tasavallassa toteuttamia toimia koskevan Euroopan unionin ja Albanian tasavallan välisen asemaa koskevan sopimuksen allekirjoittamisesta unionin puolesta (EUVL L 185, 23.7.2018, s. 6).

            (3)  Neuvoston päätös 2000/365/EY, tehty 29 päivänä toukokuuta 2000, Ison-Britannian ja Pohjois-Irlannin yhdistyneen kuningaskunnan pyynnöstä saada osallistua joihinkin Schengenin säännöstön määräyksiin (EYVL L 131, 1.6.2000, s. 43).

            (4)  Neuvoston päätös 2002/192/EY, tehty 28 päivänä helmikuuta 2002, Irlannin pyynnöstä saada osallistua joihinkin Schengenin säännöstön määräyksiin (EYVL L 64, 7.3.2002, s. 20).


title: Neuvoston päätös (YUTP) 2019/271, annettu 18 päivänä helmikuuta 2019, ISILiin (Daesh) ja al-Qaidaan sekä niitä lähellä oleviin henkilöihin, ryhmiin, yrityksiin ja yhteisöihin kohdistuvista rajoittavista toimenpiteistä annetun päätöksen (YUTP) 2016/1693 muuttamisesta

text:
                  18.2.2019

                  FI

                  Euroopan unionin virallinen lehti

                  LI 46/3

         NEUVOSTON PÄÄTÖS (YUTP) 2019/271,
         annettu 18 päivänä helmikuuta 2019,
         ISILiin (Daesh) ja al-Qaidaan sekä niitä lähellä oleviin henkilöihin, ryhmiin, yrityksiin ja yhteisöihin kohdistuvista rajoittavista toimenpiteistä annetun päätöksen (YUTP) 2016/1693 muuttamisesta
         EUROOPAN UNIONIN NEUVOSTO, joka
         ottaa huomioon Euroopan unionista tehdyn sopimuksen ja erityisesti sen 29 artiklan,
         ottaa huomioon unionin ulkoasioiden ja turvallisuuspolitiikan korkean edustajan ehdotuksen,
         sekä katsoo seuraavaa:

                     (1)

                     Neuvosto hyväksyi 20 päivänä syyskuuta 2016 päätöksen (YUTP) 2016/1693 (1).

                     (2)

                     Koska ISIL (Daesh) ja al-Qaida sekä niitä lähellä olevat henkilöt, ryhmät, yritykset ja yhteisöt muodostavat edelleen uhan, yksi henkilö olisi lisättävä päätöksen (YUTP) 2016/1693 liitteessä olevaan luetteloon henkilöistä, ryhmistä, yrityksistä ja yhteisöistä.

                     (3)

                     Päätös (YUTP) 2016/1693 olisi muutettava tämän mukaisesti,

               ON HYVÄKSYNYT TÄMÄN PÄÄTÖKSEN:

            1 artikla
            Muutetaan päätöksen (YUTP) 2016/1693 liite tämän päätöksen liitteen mukaisesti.

            2 artikla
            Tämä päätös tulee voimaan päivänä, jona se julkaistaan Euroopan unionin virallisessa lehdessä.

            Tehty Brysselissä 18 päivänä helmikuuta 2019.

                  Neuvoston puolesta

                  Puheenjohtaja

               F. MOGHERINI

            (1)  Neuvoston päätös (YUTP) 2016/1693, annettu 20 päivänä syyskuuta 2016, ISILiin (Daesh) ja al-Qaidaan sekä niitä lähellä oleviin henkilöihin, ryhmiin, yrityksiin ja yhteisöihin kohdistuvista rajoittavista toimenpiteistä sekä yhteisen kannan 2002/402/YUTP kumoamisesta (EUVL L 255, 21.9.2016, s. 25).

            LIITE
            Lisätään seuraava henkilö päätöksen (YUTP) 2016/1693 liitteessä olevaan luetteloon:

                           ”4.

                           Brahim el KHAYARI; syntymäaika: 7. toukokuuta 1992; syntymäpaikka: Nîmes (Ranska); kansalaisuus: ranskalainen.”


title: Neuvoston päätös (EU) 2019/306, annettu 18 päivänä helmikuuta 2019, Itävallalle annettavasta luvasta hyväksyä Euroopan unionin edun mukaisesti Ecuadorin ja Ukrainan liittyminen yksityisoikeuden alaa koskevaan vuoden 1980 Haagin yleissopimukseen kansainvälisestä lapsikaappauksesta

text:
                  22.2.2019

                  FI

                  Euroopan unionin virallinen lehti

                  L 51/11

         NEUVOSTON PÄÄTÖS (EU) 2019/306,
         annettu 18 päivänä helmikuuta 2019,
         Itävallalle annettavasta luvasta hyväksyä Euroopan unionin edun mukaisesti Ecuadorin ja Ukrainan liittyminen yksityisoikeuden alaa koskevaan vuoden 1980 Haagin yleissopimukseen kansainvälisestä lapsikaappauksesta
         EUROOPAN UNIONIN NEUVOSTO, joka
         ottaa huomioon Euroopan unionin toiminnasta tehdyn sopimuksen ja erityisesti sen 81 artiklan 3 kohdan yhdessä sen 218 artiklan 6 kohdan b alakohdan kanssa,
         ottaa huomioon Euroopan komission ehdotuksen,
         ottaa huomioon Euroopan parlamentin lausunnon (1),
         sekä katsoo seuraavaa:

                     (1)

                     Euroopan unionista tehdyn sopimuksen 3 artiklan mukaisesti Euroopan unioni on asettanut yhdeksi tavoitteekseen lapsen oikeuksien suojelun edistämisen. Toimenpiteet lasten suojelemiseksi luvattomilta poisviemisiltä tai palauttamatta jättämisiltä muodostavat olennaisen osan tätä toimintapolitiikkaa.

                     (2)

                     Neuvosto hyväksyi asetuksen (EY) N:o 2201/2003 (2), jäljempänä ’Bryssel II a -asetus’, jolla pyritään suojelemaan lapsia luvattoman poisviemisen tai palauttamatta jättämisen haitallisilta vaikutuksilta ja vahvistamaan menettelyt, jotta turvataan lasten pikainen palauttaminen siihen valtioon, jossa heidän tavanomainen asuinpaikkansa on, sekä varmistamaan tapaamisoikeus ja oikeus lapsen huoltoon.

                     (3)

                     Bryssel II a -asetus täydentää ja vahvistaa 25 päivänä lokakuuta 1980 tehtyä yksityisoikeuden alaa koskevaa Haagin yleissopimusta kansainvälisestä lapsikaappauksesta, jäljempänä ’vuoden 1980 Haagin yleissopimus’, jolla luodaan sekä sopimusvaltioiden että keskusviranomaisten välinen kansainvälinen velvoite- ja yhteistyöjärjestelmä ja jolla pyritään turvaamaan luvattomasti muihin valtioihin vietyjen tai muista valtioista palauttamatta jätettyjen lasten pikainen palauttaminen.

                     (4)

                     Kaikki unionin jäsenvaltiot ovat vuoden 1980 Haagin yleissopimuksen osapuolia.

                     (5)

                     Unioni kannustaa kolmansia valtioita liittymään vuoden 1980 Haagin yleissopimukseen ja tukee vuoden 1980 Haagin yleissopimuksen asianmukaista täytäntöönpanoa osallistumalla yhdessä jäsenvaltioiden kanssa muun muassa kansainvälistä yksityisoikeutta käsittelevän Haagin konferenssin säännöllisesti järjestämiin erityiskomissioihin.

                     (6)

                     Unionin jäsenvaltioiden ja kolmansien valtioiden yhteisellä sääntelykehyksellä voitaisiin parhaiten ratkaista arkaluonteiset kansainväliset lapsikaappaukset.

                     (7)

                     Vuoden 1980 Haagin yleissopimuksessa määrätään, että sitä sovelletaan liittyjävaltion ja sellaisten sopimusvaltioiden välisissä suhteissa, jotka ovat antaneet selityksen liittymisen hyväksymisestä.

                     (8)

                     Vuoden 1980 Haagin yleissopimus ei salli alueellisten taloudellisen yhdentymisen järjestöjen, kuten unionin, liittyä siihen. Tämän vuoksi unioni ei voi liittyä kyseiseen yleissopimukseen eikä se voi tallettaa selitystä valtion liittymisen hyväksymisestä.

                     (9)

                     Euroopan unionin tuomioistuimen lausunnon 1/13 (3) mukaisesti vuoden 1980 Haagin yleissopimuksen mukaiset selitykset liittymisen hyväksymisestä kuuluvat unionin yksinomaiseen ulkoiseen toimivaltaan.

                     (10)

                     Ecuador talletti vuoden 1980 Haagin yleissopimusta koskevan liittymiskirjansa 22 päivänä tammikuuta 1992. Vuoden 1980 Haagin yleissopimus tuli Ecuadorin osalta voimaan 1 päivänä huhtikuuta 1992.

                     (11)

                     Kaikki asianomaiset jäsenvaltiot Itävaltaa ja Tanskaa lukuun ottamatta ovat jo hyväksyneet Ecuadorin liittymisen vuoden 1980 Haagin yleissopimukseen. Ecuador on hyväksynyt Bulgarian, Kyproksen, Viron, Latvian, Liettuan, Maltan, Puolan, Slovenian ja Romanian liittymisen vuoden 1980 Haagin yleissopimukseen. Ecuadorin tilanteen tarkastelu on osoittanut, että Itävalta voi unionin edun mukaisesti hyväksyä Ecuadorin liittymisen vuoden 1980 Haagin yleissopimukseen sen ehtojen mukaisesti.

                     (12)

                     Ukraina talletti vuoden 1980 Haagin yleissopimusta koskevan liittymiskirjansa 2 päivänä kesäkuuta 2006. Vuoden 1980 Haagin yleissopimus tuli Ukrainan osalta voimaan 1 päivänä syyskuuta 2006.

                     (13)

                     Kaikki jäsenvaltiot Itävaltaa ja Tanskaa lukuun ottamatta ovat jo hyväksyneet Ukrainan liittymisen vuoden 1980 Haagin yleissopimukseen. Ukrainan tilanteen tarkastelu on osoittanut, että Itävalta voi unionin edun mukaisesti hyväksyä Ukrainan liittymisen vuoden 1980 Haagin yleissopimukseen sen ehtojen mukaisesti.

                     (14)

                     Itävallalle olisi näin ollen unionin edun mukaisesti annettava lupa tallettaa selityksensä Ecuadorin ja Ukrainan vuoden 1980 Haagin yleissopimukseen liittymisen hyväksymisestä tämän päätöksen mukaisesti. Muiden unionin jäsenvaltioiden, jotka ovat jo hyväksyneet Ecuadorin ja Ukrainan liittymisen vuoden 1980 Haagin yleissopimukseen, ei olisi talletettava uusia selityksiä liittymisen hyväksymisestä, sillä jo talletetut selitykset ovat edelleen voimassa kansainvälisen julkisoikeuden nojalla.

                     (15)

                     Bryssel II a -asetus sitoo Yhdistynyttä kuningaskuntaa ja Irlantia, ja ne osallistuvat tämän päätöksen hyväksymiseen ja soveltamiseen.

                     (16)

                     Euroopan unionista tehtyyn sopimukseen ja Euroopan unionin toiminnasta tehtyyn sopimukseen liitetyssä, Tanskan asemasta tehdyssä pöytäkirjassa N:o 22 olevien 1 ja 2 artiklan mukaisesti Tanska ei osallistu tämän päätöksen hyväksymiseen, päätös ei sido Tanskaa eikä sitä sovelleta Tanskaan,

               ON HYVÄKSYNYT TÄMÄN PÄÄTÖKSEN:

            1 artikla

               1.   Itävallalle annetaan lupa hyväksyä Ecuadorin ja Ukrainan liittyminen vuoden 1980 Haagin yleissopimukseen unionin edun mukaisesti.

               2.   Itävallan on talletettava viimeistään 19 päivänä helmikuuta 2020 unionin edun mukaisesti seuraavasti muotoiltu selitys siitä, että se hyväksyy Ecuadorin ja Ukrainan liittymisen vuoden 1980 Haagin yleissopimukseen:

                  ”[JÄSENVALTION koko nimi] ilmoittaa hyväksyvänsä neuvoston päätöksen (EU) 2019/306 mukaisesti, että Ecuador ja Ukraina liittyvät 25 päivänä lokakuuta 1980 tehtyyn yksityisoikeuden alaa koskevaan Haagin yleissopimukseen kansainvälisestä lapsikaappauksesta.”

               3.   Itävallan on ilmoitettava neuvostolle ja komissiolle siitä, että se on tallettanut Ecuadorin ja Ukrainan vuoden 1980 Haagin yleissopimukseen liittymisen hyväksymistä koskevan selityksensä, ja toimitettava komissiolle kyseisen selityksen teksti kahden kuukauden kuluessa sen tallettamisesta.

            2 artikla
            Tämä päätös tulee voimaan päivänä, jona se annetaan tiedoksi.

            3 artikla
            Tämä päätös on osoitettu Itävallalle.

            Tehty Brysselissä 18 päivänä helmikuuta 2019.

                  Neuvoston puolesta

                  Puheenjohtaja

               N. BĂDĂLĂU

            (1)  Lausunto annettu 31. tammikuuta 2019 (ei vielä julkaistu virallisessa lehdessä).

            (2)  Neuvoston asetus (EY) N:o 2201/2003, annettu 27 päivänä marraskuuta 2003, tuomioistuimen toimivallasta sekä tuomioiden tunnustamisesta ja täytäntöönpanosta avioliittoa ja vanhempainvastuuta koskevissa asioissa ja asetuksen (EY) N:o 1347/2000 kumoamisesta (EUVL L 338, 23.12.2003, s. 1).

            (3)  ECLI:EU:C:2014:2303.


title: Neuvoston päätös (EU, Euratom) 2019/311, annettu 19 päivänä helmikuuta 2019, Euroopan talous- ja sosiaalikomitean kahden jäsenen, joita Tanskan kuningaskunta on ehdottanut, nimeämisestä

text:
                  22.2.2019

                  FI

                  Euroopan unionin virallinen lehti

                  L 51/28

         NEUVOSTON PÄÄTÖS (EU, Euratom) 2019/311,
         annettu 19 päivänä helmikuuta 2019,
         Euroopan talous- ja sosiaalikomitean kahden jäsenen, joita Tanskan kuningaskunta on ehdottanut, nimeämisestä
         EUROOPAN UNIONIN NEUVOSTO, joka
         ottaa huomioon Euroopan unionin toiminnasta tehdyn sopimuksen ja erityisesti sen 302 artiklan,
         ottaa huomioon Euroopan atomienergiayhteisön perustamissopimuksen ja erityisesti sen 106 A artiklan,
         ottaa huomioon Tanskan hallituksen ehdotuksen,
         ottaa huomioon Euroopan komission lausunnon,
         sekä katsoo seuraavaa:

                     (1)

                     Neuvosto hyväksyi 18 päivänä syyskuuta 2015 ja 1 päivänä lokakuuta 2015 päätökset (EU, Euratom) 2015/1600 (1) ja (EU, Euratom) 2015/1790 (2) Euroopan talous- ja sosiaalikomitean jäsenten nimeämisestä 21 päivänä syyskuuta 2015 alkavaksi ja 20 päivänä syyskuuta 2020 päättyväksi kaudeksi. Arne GREVSEN tuli 16 päivänä helmikuuta 2016 neuvoston päätöksellä (EU, Euratom) 2016/229 (3) jäseneksi Marie-Louise KNUPPERTin tilalle.

                     (2)

                     Yksi Euroopan talous- ja sosiaalikomitean jäsenen paikka on vapautunut Bernt FALLENKAMPin toimikauden päätyttyä.

                     (3)

                     Yksi Euroopan talous- ja sosiaalikomitean jäsenen paikka on vapautunut Arne GREVSENin toimikauden päätyttyä,

               ON HYVÄKSYNYT TÄMÄN PÄÄTÖKSEN:

            1 artikla
            Nimetään seuraavat henkilöt Euroopan talous- ja sosiaalikomitean jäseniksi jäljellä olevaksi toimikaudeksi eli 20 päivään syyskuuta 2020:

                        —

                        Dorthe ANDERSEN, Head of Danish Trade Union EU Office,

                        —

                        Bente SORGENFREY, 1. vice president FH - Danish Trade Union Confederation.

            2 artikla
            Tämä päätös tulee voimaan päivänä, jona se hyväksytään.

            Tehty Brysselissä 19 päivänä helmikuuta 2019.

                  Neuvoston puolesta

                  Puheenjohtaja

               G. CIAMBA

            (1)  Neuvoston päätös (EU, Euratom) 2015/1600, annettu 18 päivänä syyskuuta 2015, Euroopan talous- ja sosiaalikomitean jäsenten nimeämisestä 21 päivänä syyskuuta 2015 alkavaksi ja 20 päivänä syyskuuta 2020 päättyväksi kaudeksi (EUVL L 248, 24.9.2015, s. 53).

            (2)  Neuvoston päätös (EU, Euratom) 2015/1790, annettu 1 päivänä lokakuuta 2015, Euroopan talous- ja sosiaalikomitean jäsenten nimeämisestä 21 päivänä syyskuuta 2015 alkavaksi ja 20 päivänä syyskuuta 2020 päättyväksi kaudeksi (EUVL L 260, 7.10.2015, s. 23).

            (3)  Neuvoston päätös (EU, Euratom) 2016/229, annettu 16 päivänä helmikuuta 2016, Euroopan talous- ja sosiaalikomitean jäsenen, jota Tanskan kuningaskunta on ehdottanut, nimeämisestä (EUVL L 41, 18.2.2016, s. 22).


title: Neuvoston päätös (YUTP) 2019/312, annettu 21 päivänä helmikuuta 2019, Euroopan unionin YTPP-operaatiosta Malissa (EUCAP Sahel Mali) annetun päätöksen 2014/219/YUTP muuttamisesta ja voimassaolon jatkamisesta

text:
                  22.2.2019

                  FI

                  Euroopan unionin virallinen lehti

                  L 51/29

         NEUVOSTON PÄÄTÖS (YUTP) 2019/312,
         annettu 21 päivänä helmikuuta 2019,
         Euroopan unionin YTPP-operaatiosta Malissa (EUCAP Sahel Mali) annetun päätöksen 2014/219/YUTP muuttamisesta ja voimassaolon jatkamisesta
         EUROOPAN UNIONIN NEUVOSTO, joka
         ottaa huomioon Euroopan unionista tehdyn sopimuksen ja erityisesti sen 42 artiklan 4 kohdan ja 43 artiklan 2 kohdan,
         ottaa huomioon unionin ulkoasioiden ja turvallisuuspolitiikan korkean edustajan ehdotuksen,
         sekä katsoo seuraavaa:

                     (1)

                     Neuvosto hyväksyi 15 päivänä huhtikuuta 2014 päätöksen 2014/219/YUTP (1) Euroopan unionin YTPP-operaatiosta Malissa (EUCAP Sahel Mali).

                     (2)

                     Neuvosto hyväksyi 11 päivänä tammikuuta 2017 päätöksen (YUTP) 2017/50 (2), jolla EUCAP Sahel Mali -operaation voimassaoloa jatkettiin 14 päivään tammikuuta 2019. Neuvosto hyväksyi 7 päivänä joulukuuta 2017 päätöksen (YUTP) 2017/2264 (3), jolla vahvistettiin EUCAP Sahel Mali -operaatiota koskeva rahoitusohje 14 päivään tammikuuta 2019 saakka.

                     (3)

                     Neuvosto korosti 25 päivänä kesäkuuta 2018 Sahelista/Malista antamissaan päätelmissä, että ”YTPP-toiminta on tärkeä saada alueellistettua Sahelin alueella, jotta voidaan vahvistaa tarpeen mukaan siviili- ja sotilastukea rajatylittävissä yhteistyössä ja alueellisen – erityisesti G5 Sahel -ryhmän alueen – yhteistyön rakenteissa sekä vahvistaa G5 -maiden valmiuksia ja omavastuullisuutta alueen turvallisuushaasteisiin vastaamisessa”.

                     (4)

                     EUCAP Sahel Mali -operaation strategisen tarkastelun jälkeen poliittisten ja turvallisuusasioiden komitea suositti 25 päivänä lokakuuta 2018, että EUCAP Sahel Mali -operaation toimeksiantoa jatketaan 14 päivään tammikuuta 2021.

                     (5)

                     Odotettaessa sitä, että neuvosto hyväksyy suunnitteluasiakirjat Sahelia koskevasta alueellistamisesta, neuvosto hyväksyi 17 päivänä joulukuuta 2018 päätöksen (YUTP) 2018/2008 (4), jolla operaation voimassaoloa jatkettiin 28 päivään helmikuuta 2019 ja jolla vahvistettiin sitä koskeva rahoitusohje samaan päivään saakka.

                     (6)

                     Päätöksen 2014/219/YUTP voimassaoloa olisi näin ollen jatkettava 14 päivään tammikuuta 2021.

                     (7)

                     EUCAP Sahel Mali toteutetaan tilanteessa, joka voi huonontua ja joka saattaa vaarantaa Euroopan unionista tehdyn sopimuksen 21 artiklassa määritettyjen unionin ulkoisen toiminnan tavoitteiden saavuttamisen,

               ON HYVÄKSYNYT TÄMÄN PÄÄTÖKSEN:

            1 artikla
            Muutetaan päätös 2014/219/YUTP seuraavasti:

                        1)

                        Lisätään 14 artiklan 1 kohtaan alakohta seuraavasti:
                        ”EUCAP Sahel Maliin liittyviin menoihin tarkoitettu rahoitusohje 1 päivän maaliskuuta 2019 ja 14 päivän tammikuuta 2021 väliselle ajalle on 66 930 000 euroa.”

                        2)

                        Korvataan 18 artiklan toinen virke seuraavasti:
                        ”Sitä sovelletaan 14 päivään tammikuuta 2021 asti.”

            2 artikla
            Tämä päätös tulee voimaan päivänä, jona se hyväksytään.
            Sitä sovelletaan 1 päivästä maaliskuuta 2019.

            Tehty Brysselissä 21 päivänä helmikuuta 2019.

                  Neuvoston puolesta

                  Puheenjohtaja

               G. CIAMBA

            (1)  Neuvoston päätös 2014/219/YUTP, annettu 15 päivänä huhtikuuta 2014, Euroopan unionin YTPP-operaatiosta Malissa (EUCAP Sahel Mali) (EUVL L 113, 16.4.2014, s. 21).

            (2)  Neuvoston päätös (YUTP) 2017/50, annettu 11 päivänä tammikuuta 2017, Euroopan unionin YTPP-operaatiosta Malissa (EUCAP Sahel Mali) annetun päätöksen 2014/219/YUTP muuttamisesta (EUVL L 7, 12.1.2017, s. 18).

            (3)  Neuvoston päätös (YUTP) 2017/2264, annettu 7 päivänä joulukuuta 2017, Euroopan unionin YTPP-operaatiosta Malissa (EUCAP Sahel Mali) annetun päätöksen 2014/219/YUTP muuttamisesta (EUVL L 324, 8.12.2017, s. 52).

            (4)  Neuvoston päätös (YUTP) 2018/2008, annettu 17 päivänä joulukuuta 2018, Euroopan unionin YTPP-operaatiosta Malissa (EUCAP Sahel Mali) annetun päätöksen 2014/219/YUTP muuttamisesta ja voimassaolon jatkamisesta (EUVL L 322, 18.12.2018, s. 24).